Påvirket af narko havde den 21-åriges mor taget ham med til undersøgelse på Sygehus Himmerland klokken et torsdag nat. Men da han skulle fra en stol og over på briksen, gik han fuldstændig amok. "Jeg smadrer jer", råbte han, mens han slog og sparkede på alt omkring sig. Personalet flygtede ind i et andet rum, hvor de fik kontaktet politiet. Imens fortsatte den unge mand med at ødelægge undersøgelsesrummet. På den korte tid inden politiet nåede frem, nåede den 21-årige at smadre inventar, inklusive flere PC'er, for 300-400.000 tusinde kroner. Det var først efter politiet brugte peberspray, at den 21-årige faldt til ro. Han sidder nu i arresten i Aalborg, hvor han skal afhøres senere i dag.

Opsummering:
Den 21-årige smadrede den stue han skulle undersøges på, mens personalet havde barrikaderet sig bag en låst dør.